Bisi Akin-Alabi

Bisi Akin-Alabi  'Yar Najeriya ce kuma Masaninyar ilimi, Ma'aikaciyar zamantakewa, kwararriyar mai gudanarwa, kwararriyar mai ba da shawara kan ilimi sannan kuma tsohuwar mai ba da shawara na musamman kan ilimi, kimiyya da fasaha ga Sanata Abiola Ajimobi, tsohon gwamnan Jihar Oyo a kasar Najeriya.  

 Rayuwa ta farko da ilimi 
An haifi Bisi a Igbo-Ora, Jihar Oyo ga mahaifi dan Najeriya wanda ya kasance likitan asibiti kuma mahaifiya 'yar Benin daga Porto-Novo. Ta halarci Makarantar Fasaha da Kimiyya ta Tarayyar najeriya. Tana da digiri na farko na Kimiyya daga Jami'ar Legas da kuma masters na Gudanar da Kasuwanci a matsayin digiri na biyu daga Jami'an Bankin Kudu na London dake kasar Ingila . 

Bugu da kari, tana da takardar shaidar digiri na biyu a fannin Ilimi daga Cibiyar Roehampton, Jami'ar Surrey da Ph.D a ci gaban yara da bil'adama daga Makarantar Graduate ta London a kasar Ingila. Ita 'yar'uwa ce ta mai ba da shawara kan gudanarwa ta duniya, Cibiyar Kasuwanci ta Najeriya wato (FCICN), sannan kuma ita Fellow ce na Windsor Fellowship UK da United Kingdom Strategic Society na kasar Ingila.

A watan Maris na shekara ta dubu biyu da daya wato 2001 a 10 Downing Street dake garin London, Firayim Ministan Burtaniya na lokacin, Tony Blair da matarsa Cherie Blair ne suka girmama ta don nuna godiya ga gudummawar da ta bayar ga ilimi da kula da yara a kasar Ingila.

 Ayyuka 
Bisi ta kasance malamar kimiyya da lissafi ne a manyan makarantu a Burtaniya wadda ta shafe sama da shekaru ashirin tana koyarwa. Ita ce ta kafa makarantar SchoolRun Academy kuma ta wallafa mujallar SchoolRun. Ta yi aiki a matsayin mai ba da shawara na musamman ga Sanata Abiola Ajimobi, tsohon gwamnan jihar Oyo a kasar Najeriya.

A cikin shekarar dubu biyu da goma sha bakwai wato  2017, ta tsara tsarin tsarin koyar da tsarin jihar Oyo, OYOMESI . Shirin ya haifar da karɓar Ibadan a matsayin Cibiyar Ilimi, Kimiyya da Al'adu ta Majalisar Dinkin Duniya (UNESCO).

 Bayanan da aka ambata 

Rukuni:Rayayyun mutane